wannaphong/clean_thaiwikipedia huggingface dataset:
# ลาเคอร์เซ
ลาเคอร์เซ  เป็นทะเลสาบปล่องภูเขาไฟ เส้นผ่านศูนย์กลาง 2 กิโลเมตร ตั้งอยู่ในรัฐไรน์ลันท์-ฟัลทซ์ ประเทศเยอรมนี ราว 24 กิโลเมตรจากทางตะวันตกเฉียงเหนือของเมืองโคเบล็นทซ์ 37 กิโลเมตรจากทางใต้ของเมืองบ็อน และ 8 กิโลเมตรจากทางตะวันตกของเมืองอันเดอร์นัค เป็นแนวเขาแบบไอเฟิล และเป็นส่วนหนึ่งของพื้นที่ไอเฟิลภูเขาไฟตะวันออก เกิดขึ้นจากภูเขาไฟที่ปะทุแบบพลิเนียนเมื่อราว 13,000 ปีก่อนยุคปัจจุบัน โดยมีค่าตามดัชนีการระเบิดของภูเขาไฟอยู่ที่ 6 ซึ่งเป็นระดับเดียวกับการระเบิดของภูเขาไฟปีนาตูโบเมื่อ ค.ศ. 1991

ลักษณะ

ทะเลสาบนี้มีรูปไข่ มีตลิ่งสูงรายรอบ มีการขุดลาวาจากที่แห่งนี้ไปทำโม่หินตั้งแต่ยุคโรมันจนกระทั่งมีการริเริ่มนำเครื่องกลึงทำด้วยโลหะมาใช้โม่เมล็ดพืชแทน

การปะทุ

ปรากฏการณ์ภูเขาไฟในประเทศเยอรมนีนั้นย้อนหลังไปได้หลายล้านปี ซึ่งเกี่ยวกับพันกับรอยร้าวซีโนโซอิกยุโรปที่ทวีตัวขึ้นเนื่องจากแผ่นเปลือกโลกยูเรเชียกับแอฟริกาชนกัน

การระเบิดครั้งแรก ๆ ของทะเลสาบแห่งนี้ ซึ่งเกิดในปลายฤดูใบไม้ผลิหรือต้นฤดูร้อน ส่งผลให้ต้นไม้ราบออกไปถึง 4 กิโลเมตร หินหนืดทำให้เกิดเส้นทางเปิดเข้าสู่พื้นผิวซึ่งปะทุอยู่ราว 10 ชั่วโมง โดยมีกลุ่มเถ้าถ่านพุ่งขึ้นสูงถึงราว 35 กิโลเมตร การปะทุดำเนินไปหลายสัปดาห์หรือหลายเดือน ก่อให้เกิดหินตะกอนภูเขาไฟไหลออกมาเป็นทาง พัดพาเทฟราท่วมหุบเขายาวไปถึง 10 กิโลเมตร และที่ใกล้ปล่องภูเขาไฟนั้น มีสิ่งทับถมหนากว่า 50 เมตร และแม้ในจุดที่ห่างออกไป 5 กิโลเมตร ก็ยังหนาถึง 10 เมตร เชื่อว่า พืชและสัตว์ในรัศมีราว 60 กิโลเมตรทางตะวันออกเฉียงเหนือ และ 40 กิโลเมตรทางตะวันออกเฉียงใต้ น่าจะถูกทำลายไปทั้งสิ้นOppenheimer, pp. 216–218 มีการประเมินว่า มีหินหนืดปะทุออกมา 6 ลูกบาศก์กิโลเมตร ซึ่งก่อให้เกิดเทฟราราว 16 ลูกบาศก์กิโลเมตรP.v.d. Bogaard, H.-U. Schmincke, A. Freundt and C. Park (1989). Evolution of Complex Plinian Eruptions: the Late Quarternary (sic) Laacher See Case History , "Thera and the Aegean World III", Volume Two: "Earth Sciences", Proceedings of the Third International Congress, Santorini, Greece, 3–9 September 1989. pp. 463–485. การปะทุแบบพลิเนียนที่มหาศาลเช่นนี้ มีค่า 6 ตามดัชนีการระเบิดของภูเขาไฟ

เทฟราที่ทับถมขึ้นจากการปะทุนี้ทำให้เกิดเป็นเขื่อนขึ้นในรัฐไรน์ลันท์ โดยเป็นทะเลสาบขนาด 140 ตารางกิโลเมตร เมื่อพื้นที่เขื่อนนั้นแตก น้ำที่ทะลักออกมาก็ไหลไปตามกระแสน้ำ และทิ้งสิ่งทับถมไว้ไกลถึงเมืองบอนน์ มีการระบุว่า ผลกระทบเกิดในพื้นที่กว่า 300,000 ตารางกิโลเมตร แผ่ไปตั้งแต่ตอนกลางประเทศฝรั่งเศสจนถึงตอนเหนือประเทศอิตาลี และตอนใต้ประเทศสวีเดนจนถึงประเทศโปแลนด์Oppenheimer, p. 218. นอกจากนี้ ยังก่อให้ประเทศเยอรมนีเกิดฤดูร้อนที่หนาวเย็นไปหลายปีและภาวะสิ่งแวดล้อมสับสนถึง 20 ปี สภาพชีวิตของประชากรท้องถิ่น ซึ่งเรียกว่า วัฒนธรรมเฟเดอร์เมสเซอร์ ก็ได้รับความวุ่นวายเช่นกัน ก่อนเกิดการปะทุนั้น คนกลุ่มนี้ดำรงชีพด้วยการหาของป่าและล่าสัตว์โดยใช้หอกและธนู แต่หลังเกิดการปะทุแล้ว พื้นที่ที่คนกลุ่มนี้อาศัยอยู่ โดยเฉพาะแอ่งทือริงเงิน ได้รับผลกระทบมากที่สุด ทำให้ประชากรคนกลุ่มนี้ลดลงอย่างยิ่งOppenheimer, pp. 217–222

อนึ่ง เคยมีการอภิปรายว่า การปะทุนี้น่าจะเป็นสาเหตุให้เกิดยังเกอร์ไดรอัส ซึ่งเป็นช่วงเวลาที่หนาวเย็นไปทั่วโลกในช่วงใกล้สิ้นยุคน้ำแข็ง เพราะเป็นช่วงเวลาที่ประจวบกันพอดี แต่การลำดับเวลาที่ปรับปรุงใหม่และเผยแพร่ใน ค.ศ. 2021 นั้น แสดงให้เห็นว่า ยังเกอร์ไดรอัสเกิดขึ้นราว 200 ปีหลังการปะทุนี้ จึงน่าจะเป็นไปไม่ได้อีกที่การปะทุนี้จะเป็นสาเหตุของยังเกอร์ไดรอัส
# สโมสรอัลอิตติฮาด (ญิดดะฮ์)
สโมสรอัลอิตติฮาดซาอุดีอาระเบีย  เป็นสโมสรฟุตบอลอาชีพของซาอุดีอาระเบียซึ่งตั้งอยู่ในเมืองญิดดะฮ์ ก่อตั้งขึ้นใน ค.ศ. 1927 ปัจจุบันเล่นอยู่ในซาอุดีโปรเฟสชันนัลลีก

อัลอิตติฮาดลงเล่นที่คิงอับดุลลอห์สปอร์ตซิตีซึ่งเป็นสนามกีฬาหลักของญิดดะฮ์และเป็นสนามกีฬาที่ใหญ่เป็นอันดับ 2 ในซาอุดีอาระเบีย รองรับผู้ชมได้ 62,345 คน อัลอิตติฮาดเป็นคู่แข่งกับอัลฮิลาลมายาวนาน ซึ่งเรียกว่า "เอลกลาซิโกซาอุดีอาระเบีย" และถือเป็นนัดการแข่งขันที่โดดเด่นที่สุดและมีผู้ชมมากที่สุดในฟุตบอลซาอุดีอาระเบีย

สโมสรฟุตบอลอัลอิตติฮาดเป็นสโมสรกีฬาที่เก่าแก่ที่สุดในซาอุดีอาระเบีย เนื่องจากสโมสรก่อตั้งขึ้นใน ค.ศ. 1927

เกียรติประวัติ
+ประเภทการแข่งขันจำนวนครั้งปีภายในประเทศซาอุดีโปรเฟสชันนัลลีก 91982, 1997, 1999, 2000, 2001, 2003, 2007, 2009, 2023ซาอุดีคิงส์คัพ 91958, 1959, 1960, 1963, 1967, 1988, 2010, 2013, 2018คราวน์พรินซ์คัพ 81958, 1959, 1960, 1963, 1991, 1997, 2001, 2004, 2017Super Cup 12022Saudi Federation Cup31986, 1997, 1999,2000,2001ระดับทวีปเอเอฟซีแชมเปียนส์ลีก 22004, 2005เอเชียนคัพวินเนอร์คัพ 11999ภูมิภาคArab Champions League 12005GCC Champions League 11999Saudi-Egyptian Super Cup 22001, 2003
# วัดทางกลาง
วัดทางกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทางกลาง อำเภอบางปะหัน จังหวัดพระนครศรีอยุธยา อยู่ริมฝั่งขวาของแม่น้ำลพบุรี มีที่ดินเป็นพื้นที่ตั้งวัดเนื้อที่ 40 ไร่ ปัจจุบันมีพระครูไพบูลปัญญารักษ์ (สายัณห์ ติกฺขปญฺโญ) ดำรงตำแหน่งเจ้าอาวาส

วัดทางกลาง หรือบ้างเรียก วัดทองกลาง สร้างขึ้นเมื่อประมาณ พ.ศ. 2310 ได้รับพระราชทานวิสุงคามสีมาเมื่อ พ.ศ. 2315  ได้เริมเปิดสอนพระปริยัติธรรม เมื่อ พ.ศ. 2499 ด้านการศึกษาทางวัดได้ให้ทางราชการตั้งโรงเรียนประถมศึกษาในที่ดินวัด คือ โรงเรียนวัดทางกลาง  (ประชาสามัคคีอุปถัมภ์) เปิดทำการสอนตั้งแต่  29  มิถุนายน พ.ศ. 2477  เริ่มแรกใช้ศาลาการเปรียญของวัดทางกลางเป็นที่เรียน ต่อมาได้สร้างอาคารใหม่ และวัดยังเป็นที่ตั้งของสถานีอนามัยอีกด้วย

อาคารเสนาสนะภายในวัดได้แก่ อุโบสถ ศาลาการเปรียญ หอสวดมนต์ ฌาปนสถาน กุฏิ ฯลฯ มีปูชนียวัตถุที่สำคัญคือ หลวงพ่อขาว พระประธานในอุโบสถ เป็นพระพุทธรูปปางสมาธิ ขนาด 2 เท่าของคนจริง เป็นที่เคารพ เชื่อถือศรัทธาของชาวบ้าน ของแก้บนที่นิยมกันมากที่สุดคือ หัวหมู และละคร ภายในวัดยังมีต้นไม้ใหญ่คือต้นสาละปลูกไว้ในบริเวณวัด
# แมนิโธ
แมนิโธ (Manéthōn, gen.: Μανέθωνος) เชื่อกันว่าเป็นนักบวชชาวอียิปต์จากเซเบนนีทอส  ซึ่งมีชีวิตอยู่ในสมัยราชอาณาจักรทอเลมีในช่วงต้นศตวรรษที่ 3 ก่อนคริสต์ศักราช ซึ่งอยู่ในช่วงสมัยเฮลเลนิสต์

มาเนโธได้เขียนหนังสือ แอกิปเทียกา (ประวัติศาสตร์แห่งอียิปต์) ในภาษากรีก ซึ่งเป็นแหล่งข้อมูลสำหรับลำดับเหตุการณ์สำคัญของรัชสมัยของฟาโรห์แห่งอียิปต์โบราณ ไม่แน่ชัดว่ามาเนโธจะเขียนประวัติและรายพระนามฟาโรห์ในช่วงรัชสมัยของทอเลมีที่ 1หรือฟาโรห์ทอเลมีที่ 2 ฟิลาเดลฟัสแต่น่าจะเขียนเสร็จไม่เกินรัชสมัยของทอเลมีที่ 3

 นาม 
ไม่ปรากฏชื่อของแมนิโธในภาษาอียิปต์โบราณเดิม แต่บางคนสันนิษฐานว่าหมายถึง "ความจริงของเทพธอธ", "ของขวัญของเทพธอธ", "ผู้เป็นที่รักของเทพธอธ", "ผู้เป็นที่รักของเทพีนิธ" หรือ "ผู้เป็นที่รักของเทพีนิธ"Waddell (1940), p. ix, n. 1. แต่มีข้อเสนอที่ได้รับการยอมรับน้อยกว่า ได้แก่ Myinyu-heter (แปลว่า "ผู้เลี้ยงม้า" หรือ "เจ้าบ่าว") และ Ma'ani-Djehuti  (แปลว่า "ข้าได้เห็นเทพธอธ")

ในภาษากรีก ชิ้นส่วนบันทึกที่เก่าแก่ที่สุด (เป็นจารึกที่ไม่ได้ระบุช่วงเวลาบนฐานของรูปสลักครึ่งตัวหินอ่อนจากวิหารของเซราพิสที่คาร์เทจCorpus Inscriptionum Latinarum viii. 1007: "ΜΑΝΕΘΩΝ" และฟลาวิอุส โจเซฟุส ซึ่งเป็นนักประวัติศาสตร์ชาวยิวในฃ่วงคริสต์ศตวรรษที่หนึ่ง) ไดเขียนชื่อของแมนิโธว่า Μανέθων Manethōn ดังนั้น การแปลงชื่อของแมนิโธในภาษาละตินจึงเรียกว่า ManethoThe same way that Platōn is rendered "Plato"; see Greek and Latin third declension. มีการเขียนในภาษากรีกแบบอื่นๆ ได้แก่ Manethōs, Manethō, Manethos, Manēthōs, Manēthōn, and Manethōth และ Manethōth ในภาษาละตินเขียนว่า Manethon, Manethos, Manethonus, และ Manetos

 แอกิปเทียกา 
แอกิปเทียกา (, Aigyptiaka), "ประวัติศาสตร์แห่งอียิปต์" อาจจะเป็นผลงานชิ้นใหญ่ที่สุดของแมนิโธ และแน่นอนว่าเป็นงานที่สำคัญที่สุดเช่นกัน ซึ่งถูกแบ่งลำดับเวลาและแบ่งออกเป็นสามเล่ม การแบ่งผู้ปกครองออกเป็นราชวงศ์นั้นเป็นวิธีการจัดกลุ่มใหม่ อย่างไรก็ตาม แต่ไม่ได้ใช้คำนี้ในความหมายสมัยใหม่ แต่โดยสายเลือด แต่มักจะเสนอราชวงศ์ใหม่เมื่อใดก็ตามที่ตรวจพบความไม่ต่อเนื่องบางอย่าง ไม่ว่าจะเป็นทางภูมิศาสตร์ (ราชวงศ์ที่สี่จากเมมฟิส ราชวงศ์ที่ห้าจากเอเลแฟนไทน์) หรือลำดับของราชวงศ์ (โดยเฉพาะอย่างยิ่งในราชวงศ์ที่หนึ่ง โดยที่แมนิโธได้จะสื่อว่าฟาโรห์ที่สืบต่อกันมาแต่ละพระองค์ถือว่าเป็น "พระราชโอรส" ของฟาโรห์พระองค์ก่อน เพื่อนิยามความหมายของคำว่า "ความต่อเนื่อง") ในส่วนบนของตารางลำดับราชวงศ์ แมนิโธเติมช่องว่างด้วยเรื่องเล่ามากมายของฟาโรห์

บางคนเสนอว่า แอกิปเทียกา ถูกเขียนขึ้นเพื่อแข่งขันกับหนังสือ Histories ของเฮโรโดตัส เพื่อบันทึกหลักฐานประวัติศาสตร์ของชาติอียิปต์ ซึ่งไม่เคยปรากฏมาก่อน จากมุมมองนี้ Against Herodotus อาจจะเป็นเอกสารฉบับย่อหรือเป็นเพียงส่วนหนึ่งของ แอกิปเทียกา ที่เผยแพร่อย่างอิสระ แต่่น่าเสียดายที่ในปัจจุบันทั้งเอกสารสองไม่หลงเหลือในรูปแบบดั้งเดิม

เอกสารทั้งสองฉบับของชิ้นส่วนของ แอกิปเทียกา ของแมนิโธได้ถูกแปลเป็นภาษาอังกฤษ ซึ่งได้รับการตีพิมพ์โดยวิลเลียม กิลแลน วัดเดลล์ ในปี ค.ศ. 1940 และโดย เจอรัลด์ พี. เวอร์บรูกก์ และจอห์น มัวร์ วิกเกอร์สแฮมในปี ค.ศ. 2001
# มุมเงย
มุมเงย (altitude angle) คือมุมในแนวตั้งที่ทำกับระนาบพื้นดิน มักใช้มากในทางดาราศาสตร์โดยเป็นหนึ่งในแกนของระบบพิกัดขอบฟ้า ร่วมกันกับอีกแกนคือมุมทิศ มีหน่วยเป็นองศา

ในระบบพิกัดขอบฟ้าสามารถระบุทิศทางในปริภูมิสามมิติได้ด้วยมุมทิศ ซึ่งมีค่า 0° ถึง 360°และมุมเงยที่มีค่า −90° ถึง +90° จากนั้นถ้าระบุระยะทาง ไปด้วยก็จะได้ตำแหน่งพิกัดในระบบพิกัดเชิงขั้วสามมิติ

ค่ามุมเงยที่ต่ำกว่า 0° อาจเรียกว่า มุมก้ม

 ตัวอย่าง 

ค่ามุมเงยหรือมุมก้มที่จุดต่าง ๆ อาจแสดงได้ดังนี้
 มุมเงย มุมเงย/มุมก้ม มุมก้ม จุดจอมฟ้า (+)90° เงย 90° −90° (+)45° เงย 45° −45° เส้นขอบฟ้า 0° 0° 0° −45° ก้ม 45° (+)45° จุดจอมดิน −90° ก้ม 90° (+)90°
# ฟาโรห์ฟิงเกอร์ สเนล
ฟิงเกอร์ สเนล เป็นผู้ปกครองแห่งอียิปต์โบราณในช่วงสมัยก่อนราชวงศ์ของอียิปต์ยุคก่อนประวัติศาสตร์ เป็นที่ถกเถียงกันว่าพระองค์ทรงมีอยู่จริงหรือไม่ เนื่องจากการอ่านพระนามของฟาโณห์ในฐานะฟาโรห์นั้นยังห่างไกลจากความแน่นอน นักวิชาการส่วนใหญ่ไม่อ่านเครื่องหมายที่ทราบเหล่านั้นว่าเป็นพระนามของฟาโรห์ พระองค์อาจจะเป็นผูปกครองพระองค์แรกของอียิปต์บนที่เป็นปึกแผ่นแล้ว

พระนามดังกล่าวปรากฏอยู่ในคำจารึกในสุสาน ยู-เจ ของฟาโรห์สกอร์เปียนที่ 1ในอุมมุลเกาะอาบ
# ภัสธรากรณ์ บุษราคัมวดี
ภัสธรากรณ์ บุษราคัมวดี (เกิด 18 สิงหาคม พ.ศ. 2538) ชื่อเล่น ซีซีน เป็นนักแสดงหญิงชาวไทยเชื้อสายจีน สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "แม่แก้ว" จากละครเรื่อง พรหมลิขิต และบทบาท "ลิสา" จากละครเรื่อง ดุจอัปสร

 ประวัติ 
ภัสธรากรณ์ บุษราคัมวดี มีชื่อเล่นว่า ซีน เกิดเมื่อวันศุกร์ที่ 18 สิงหาคม พ.ศ. 2538 เป็นบุตรสาวคนโตในบรรดาพี่น้อง 3 คน และเป็นพี่สาวของ เจฟ ญาณกวี บุษราคัมวดี หรือ (มิค บ้านนี้มีรัก) สำเร็จการศึกษาระดับมัธยมศึกษาจาก โรงเรียนสตรีศรีสุริโยทัย และสำเร็จการศึกษาระดับปริญญาตรีจาก คณะศิลปกรรมศาสตร์ มหาวิทยาลัยศรีนครินทรวิโรฒ (เอกการแสดงและกำกับการแสดง) โดยได้รับ (เกียรตินิยมอันดับ 1) เมื่อปี พ.ศ. 2559ที่สุดของการเดินทาง‘ซีน ภัสธรากรณ์’ นั่งรถไฟเหาะที่เร็วที่สุดใน'Fuji-Q Highland'

ภัสธรากรณ์เข้าสู่วงการโดยมีผลงานชิ้นแรกคือภาพยนตร์เรื่อง เลิฟเซเฮ อยากเซย์ว่ารักเธอ ที่ออกฉายเมื่อวันพฤหัสบดีที่ 3 มีนาคม พ.ศ. 2559 ตามด้วยละครเรื่องแรกคือเรื่อง วัยแสบสาแหรกขาด ที่ออกอากาศทางช่อง 3 หลังจากนั้นจึงมีผลงานละครเรื่อยมาโดยทั้งหมดเป็นละครที่ออกอากาศทางช่อง 3

 ผลงาน 
 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

 ปี  เรื่อง  บทบาท 2559 วัยแสบสาแหรกขาด ปุญญวีย์ บุษราคัมวดี (ปุ่น)2560 ที่หนี้มีรัก เมษยา แจ่มเสมอ (เมย์) สายลับจับแอ๊บ แพรพิณ2562 ตุ๊กตาผี ระวิวรรณ วัยแสบสาแหรกขาดโครงการ 2  ปุญญวีย์ บุษราคัมวดี (ปุ่น) (รับเชิญ) 2563 ซ่อนเงารัก ดุจดาว เจริญดำรงกิจ (ดาว) พยากรณ์ซ่อนรัก เจลกา ความทรงจำสีจาง ชมชนก 2564 เมียจำเป็น จิ๋ว บาปอยุติธรรม ศศิ 2565 เกมปรารถนา ณอร ธีรกิจกานต์กุล (อร) คุณหมีปาฏิหาริย์ มิตรภาพ ก็แค่ชื่อถนน (นามปากกา) (รับเชิญ) มามี๊ที่รัก วาดฝัน (รับเชิญ) อ้อมฟ้าโอบดิน น้ำชา2566 18 มงกุฎสะดุดเลิฟนกน้อย มาตาลดา พลอย (รับเชิญ) พรหมลิขิต แม่แก้ว2567 ดวงใจเทวพรหม ตอน ดุจอัปสร ชาลิสา วณิชย์มั่นคง (ลิสา) ตอน พรชีวัน2568 แม่เลี้ยง  ณิชมน โทษฐานที่รักเธอ เงิน งาน ความรัก โบนัส ก็รักมันปักใจ 

 ละครโทรทัศน์ต่อไปนี้ที่ไม่ได้ออกอากาศ
 ละครโทรทัศน์ที่ไม่ได้ออกอากาศ พ.ศ.  เรื่อง  บทบาท  หมายเหตุ 2565 พยัคฆ์ร้ายซ่อนลาย อะรุ ปิดกล้องตั้งแต่ปี 2565

 ซีรีส์ 
 ปี  เรื่อง  บทบาท  ออกอากาศ 2565 เสน่หาสตอรี่ ซีซัน 4 ถนนสายเสน่หา สายบัว AIS PLAY

 ภาพยนตร์ 
 ปี  เรื่อง  บทบาท  ค่ายผลิต 2559 เลิฟเซเฮ..อยากเซย์ว่ารักเธอ (Love Say Hey)  หมวย มั่งมีโปรดักชั่นส์

 แฟนมีตติ้ง 
 พรหมลิขิต Fanmeeting จะชาตินี้ชาติไหนหัวใจคือเธอ
# ระบบพิกัดขอบฟ้า
ระบบพิกัดขอบฟ้า (horizontal coordinate system) เป็น ระบบพิกัดทรงกลมท้องฟ้า ชนิดหนึ่ง โดยมีตำแหน่งของผู้สังเกตเป็นจุดศูนย์กลาง และมีขอบฟ้าของตำแหน่งเป็นระนาบหลักมูล ซึ่งแบ่ง ทรงกลมท้องฟ้าออกเป็นครึ่งทรงกลมซีกบนที่มองเห็นได้ และซีกล่างที่มองไม่เห็น ส่วนจุดยอด (จุดสูงสุด) ของซีกบนเรียกว่าจุดจอมฟ้า และส่วนใต้ฐาน (จุดต่ำสุด) ของซีกล่างเรียกว่าจุดดิ่ง

 ภาพรวม 
ระบบพิกัดขอบฟ้าประกอบด้วยค่ามุมสองมุมที่กำหนดพิกัดเชิงขั้วของตำแหน่งเทห์ฟากฟ้า คือ:
 มุมเงย (Alt) คือมุมระหว่างวัตถุท้องฟ้ากับเส้นขอบฟ้าที่ตำแหน่งที่ผู้สังเกตอยู่
 มุมทิศ (Az) เป็นมุมที่วัดตามแนวเส้นขอบฟ้า โดยทั่วไปจะให้มีค่าเป็น 0 องศาที่ทิศเหนือ และวัดตามเข็มนาฬิกาไปทางทิศตะวันออก อย่างไรก็ตาม สำหรับนักดูดาวหรือนักเดินเรือบางคนบางส่วนแล้ว อาจกำหนดให้ทิศใต้เป็นจุดเริ่มต้น 0 องศาตามความสะดวก

ระบบพิกัดขอบฟ้าอาจถูกเรียกว่า ระบบมุมทิศ/มุมเงย (az/el system) ตามชื่อของค่ามุมทั้ง 2 นี้

ระบบพิกัดขอบฟ้าถูกนิยามบนพื้นโลกแทนที่จะเป็นดวงดาว ดังนั้นมุมเงยและมุมทิศของวัตถุท้องฟ้าที่ปรากฏบนทรงกลมท้องฟ้าจะเปลี่ยนแปลงไปอย่างต่อเนื่องโดยเคลื่อนไปบนทรงกลมท้องฟ้าตามเวลา ยิ่งไปกว่านั้น เนื่องจากมีระนาบหลักมูลเป็นระนาบพื้นดินซึ่งผู้สังเกตอยู่ วัตถุท้องฟ้าเดียวกันที่สังเกตได้จากตำแหน่งต่าง ๆ กันในเวลาเดียวกันจะมีมุมเงยและมุมทิศต่างกันไปด้วย

เมื่อความสูงของวัตถุท้องฟ้าเท่ากับ 0° แสดงว่าวัตถุนั้นอยู่บนขอบฟ้า ที่จุดเวลานี้ ถ้าความสูงเพิ่มขึ้น แสดงว่ากำลังโผล่พ้นฟ้า ถ้าความสูงลดลง แสดงว่ากำลังตกดิน
# ยัวร์เนม (เพลง)
"Your Name" นั้นเป็นเพลงที่ร้องโดยวงลิตเติ้ลกลีมอนสเตอร์ ซึ่งเป็นซิงเกิลที่ 19 ของวงที่ถูกวางจำหน่ายโดยโซนี่ มิวสิค เรคคอร์ดส์ เมื่อวันที่ 2 มีนาคม พ.ศ. 2565เพลงของลิตเติ้ลกลีมอนเตอร์ ซิงเกิลที่ 19 ลิตเติ้ลเติ้ลกลีมอนเตอร์ 6 กุมภาพันธ์ 2022 สืบค้นวันที่ 7 มิถุนายน 2023 และเป็นเพลงประกอบที่ถูกใช้เป็นเพลงเปิดของทีวีอนิเมะซีรีย์ "บันทึกแวมไพร์วานิทัส"

 ภาพรวม 
"Your Name" เป็นเพลงประกอบที่ถูกใช้เป็นเพลงเปิดของทีวีอนิเมะซีรีย์เรื่อง "บันทึกแวมไพร์วานิทัส"บันทึกแวมไพร์วานิทัสพาร์ทสอง แนะนำเพลงเปิดในวิดิโอ เครือข่ายข่าวอนิเมะ สืบค้นวันที่ 7 มิถุนายน 2023 ถูกวางจำหน่ายในสามรูปแบบทั้งฉบับธรรมดา ฉบับลงอัมบั้ลครั้งแรก และฉบับลิมิเต็ดอิดิชั่น แผ่นบลูเรย์ที่รวมอยู่ในฉบับครั้งแรกกับฉบับลิมิเต็ดอิดิชั่น นอกจากนี้เพลงในอัมบั้ลยังเคยถูกใช้เป็นเพลงอนิเมะซึ่งเป็นงานต่อเนื่องจากก่อนหน้านี้

นักร้องในวงที่ชื่อว่า "มายุ" บอกว่าพี่น้องของเธอเป็นแฟนงานของ "บันทึกแวมไพร์วานิทัส" เธอจึงต้องการทำให้เพลงนี้มีความน่าสนใจมากที่สุด และบอกว่าเพลงนี้มีธีมที่แตกต่างจากผลงานที่ผ่านมาของพวกเขา มันให้ความรู้สึกน่าสงสัยและมีความโศกเศร้าซึ่งเข้ากับซีรีย์อนิเมะ ส่วนมานากะเรียกว่าโกธิคที่มีการจัดเรียงเนื้อร้องใหม่ โดยใช้คอรัสน้อยมากที่สุด แต่เลือกถ้อยคำเสียงร้องง่ายๆ แม้ว่ามานากะจะบอกว่าท่อนของมายุจะดูน่าสนใจ แต่ในความคิดของมานากะมองว่าครึ่งแรกของเพลงนั้นเป็นเสียงที่มีลมหายใจของสมาชิก เธอจึงมีสติในการร้องเพลงที่มีบรรยากาศเหมาะกับผู้ใหญ่ สุดท้าย เธอมักจะฟังเสียงร้องของสมาชิกในวงที่ร้องเพลงก่อนหน้าเสมอเพื่อที่จะได้รับแรงใจ และเมื่อมองย้อนกลับไป มายุค้นพบว่าสิ่งนี้มันดูท้าทายข่าวลิตเติ้ลกลีมอนเตอร์

 มิวสิควิดิโอ 
link=https://en.wikipedia.org/wiki/File:MTV_VMAJ_2014_023_%E4%B8%89%E6%B5%A6%E5%A4%A7%E7%9F%A5.jpg|left|thumb|301x301px|ไดจิ มิอุระที่ผลิตมิวสิควิดิโอ
มิวสิควิดิโอสำหรับเพลงใหม่อย่าง Your Name ถูกออกแบบท่าเต้นโดยคุณไดจิ มิอุระ เป็นงานถ่ายวิดิโอที่รวบรวมมุมมองโลกใหม่ที่ไม่เคยเห็นมาก่อนการถ่ายทำวิดีโอของลิตเติ้ลกลีมอนเตอร์ โดยจะฉากหลังจะถ่ายทำในโบสถ์ใหญ่ที่มีกระจกสีซึ่งเหมาะสำหรับเพลงความรักที่มีเนื้อร้องเป็นแนวปรัชญา ประกอบกับท่าเต้นที่เชื่อมโยงกับอนิเมชั่น พร้อมกับคุณชินโกะ โอกาโมโตะคอยให้การซับพอร์ต ส่วนมิอุระที่เป็นพยานบอกว่าเขามีความสุขที่ได้ออกแบบท่าเต้นในครั้งนี้ เขาคิดว่าจะดึงเสน่ห์ของ "Ritoguri" ผ่านการเต้น ทุกคนพยามเก็บรายละเอียดในจุดที่สำคัญแล้วคอยฝึกและระมัดระวังหลายครั้ง คาเรน เมนเบอร์คนหนึ่งในวงบอกว่าเธอรู้สึกเป็นเกียรติมากที่ได้ออกแบบท่าเต้นให้กับไดจิ มิอุระ โอจิ แล้วชินโกะที่ขยันมาฝึกซ้อมหลายครั้ง แต่ในขณะที่เธอกำลังยุ่งอยู่ เธอหวังว่าผู้ชมที่ฟังเพลง "Your Name" ของวงลิตเติ้ลกลีมอนเตอร์จะรู้สึกเพลิดเพลินกับเพลง พร้อมกับท่าเต้นที่ยอดเยี่ยมของโอจิ

ความยาวของวิดิโอเพลง

ฉบับปกติ

ฉบับแรก

ฉบับลิมิเต็ดอิดิชั่น

กระแสตอบรับ
เพลงติดซาร์ดสูงสุดในโอริกอนซึ่งอยู่ในอันดับที่ 9ลิตเติ้ลกลีมอนเตอร์ โอริกอน ส่วน "Real Sound" มองว่าเพลงนี้มีความเป็นผู้ใหญ่มากกว่าเพลงที่ผ่านมาของวงลิตเติ้ลกลีมอนเตอร์
# อียิปต์บนและล่าง
ในประวัติศาสตร์อียิปต์ สมัยอียิปต์บนและอียิปต์ล่าง (หรือที่เรียกว่า สองดินแดน) เป็นช่วงเวลาสุดท้ายของสมัยอียิปต์ยุคก่อนประวัติศาสตร์และเกิดขึ้นก่อนการรวมอาณาจักร แนวความคิดของอียิปต์ในฐานะดินแดนทั้งสองเป็นตัวอย่างของความเป็นสองขั้วทางวัฒนธรรมอียิปต์โบราณ และมักจะปรากฏในข้อความและภาพสลัก รวมทั้งในพระนามของฟาโรห์แห่งอียิปต์

ชื่อในภาษาอียิปต์โบราณ คือ zmꜣ-tꜣwj (การออกเสียงแบบอียิปต์ว่า เซมา-ทาวี) ซึ่งแปลว่า "การรวมกันของสองดินแดน"Ronald J. Leprohon, The Great Name: Ancient Egyptian Royal Titulary, Society of Biblical Lit, 2013 และเป็นภาพมนุษย์ที่กำลังพันด้วยต้นกกและสายบัว การพันนั้นหมายถึงการรวมเป็นหนึ่งในขณะที่ต้นกกและดอกบัวเป็นตัวแทนของอียิปต์ล่างและบน

พระนามของฟาโรห์ประกอบด้วยพระนามครองราชย์ ซึ่งค่อนข้างตรงตามตัวอักษรว่า "แห่งต้นกกและผึ้ง" (nswt-bjtj เป็นสัญลักษณ์ของอียิปต์บนและล่าง)Abeer El-Shahawy, Farid S. Atiya, The Egyptian Museum in Cairo, American Univ in Cairo Press, 2005 และ "เจ้าแห่งสองแผ่นดิน" (เขียนว่า nb-tꜣwj) สมเด็จพระราชินีนาถที่ทรงขึ้นครองราชย์ก็ยังถูกเรียกขานว่า เป็นฟาโรห์และบุรุษเพศ สมเด็จพระราชินีอาจจะใช้ตำแหน่งที่สองในรูปแบบของสตรีที่ว่า "สตรีแห่งสองแผ่นดิน" (nbt-tꜣwj) หรือ "นายหญิงของทั้งสองแผ่นดิน" (hnwt-tꜣwy-tm) และนายหญิงของสองแผ่นดิน (hnwt-tꜣwy)Grajetzki, Ancient Egyptian Queens: A Hieroglyphic Dictionary, Golden House Publications, London, 2005,
# อีเอฟแอลโทรฟี
อีเอฟแอลโทรฟี  หรือที่รู้จักกันในชื่อ ปาปา จอห์นส์ โทรฟี  เป็นการแข่งขันแบบน็อกเอาต์ของสโมสรฟุตบอลอังกฤษที่เปิดให้ทุกสโมสรเฉพาะในระดับ 3 และ 4 ของระบบลีกฟุตบอลอังกฤษเท่านั้น (อีเอฟแอลลีกวัน และอีเอฟแอลลีกทู) ลงเล่น ต่อมามีการเพิ่มทีมอายุต่ำกว่า 21 ปีจำนวน 16 ทีมจากพรีเมียร์ลีกและอีเอฟแอลแชมเปียนชิปเข้ามาเล่นตั้งแต่ฤดูกาล 2016-17

เปิดตัวในฤดูกาล 1981-82 ในชื่อ ฟุตบอลลีกกรุปคัพ เพื่อแทนที่แองโกล-สกอตติช คัพ ซึ่งถูกยกเลิกไปหลังจากการถอนตัวของสโมสรในลีกสกอตแลนด์List of Texaco/Anglo-Scottish/Football League Group Cup Finals at RSSSF เปลี่ยนรูปแบบการแข่งขันและชื่อเป็น Associates Members' Cup ในช่วงฤดูกาล 1983–84
# ฟาโรห์ฟิช
ฟิช ถูกคิดว่าเป็นผู้ปกครองแห่งอียิปต์ล่างหรือเป็นส่วนหนึ่งของอียิปต์ล่างในช่วงปลายสมัยอียิปต์ยุคก่อนประวัติศาสตร์Jürgen Schraten, Zur Aktualität von Jan Assmann: Einleitung in sein Werk (Springer-Verlag, 11.11.2010) page 59.Studien Zur Altagyptischen Kultuer 2008. page 158 zur Altägyptischen Kultur, Band 37. พระองค์น่าจะทรงไม่มีตัวตนและหลักฐานดังกล่าวน่าจะเป็นวัตถุโบราณในสมัยหลังจากนั้น เนื่องจากความเข้าใจผิดเกี่ยวกับสัญลักษณ์อักษรอียิปต์โบราณในยุคแรกBarry Kemp (a1), Andrew Boyce and James Harrell, The Colossi from the Early Shrine at Coptos in Egypt, in: Cambridge Archaeological Journal Volume 10, Issue 2April 2000, 233. พระองค์ทรงเป็นที่ทราบจากอักษรอียิปต์โบราณรูปปลาเท่านั้น และอาจจะทรงเป็นฟาโรห์ของราชวงศ์ที่ศูนย์ในช่วงก่อนประวัติศาสตร์THE DYNASTY 0  Pahroeohs. ของสมัยอียิปต์ยุคก่อนราชวงศ์Felde, Rolf: Gottheiten, Pharaonen und Beamte im alten Ägypten, Norderstedt 2017, page 125.

เชื่อกันว่าพระองค์ทรงได้ปกครองในช่วงปลายศตวรรษที่ 31 ก่อนคริสตกาลMichael Hoveler Muller, Zu den fruhzeitlichen Konigen "Fingerchnecke und und Fisch aus dem Grab U-j in Umm el Qaab. page 159.

พระองค์เป็นที่รู้จักจากวัตถุโบราณที่มีเครื่องหมายของพระองค์เท่านั้น โดยเป็นสัญลักษณ์รูปปลาในอักษรอียิปต์โบราณเท่านั้น ไม่ทราบช่วงเวลาและขอบเขตทางภูมิศาสตร์ของการปกครองของพระองค์ แม้แต่พระนามจริงของพระองค์
# ครึ่งทรงกลม
thumb|โดมรูปครึ่งทรงกลมที่โกลกุมบัซมองจากด้านในครึ่งทรงกลม หมายถึงครึ่งหนึ่งของทรงกลม มักใช้ลักษณนามเป็น "ซีก"

หากเป็นทรงกลมโดยสมบูรณ์จะมีสมมาตร ดังนั้นหากตัดแบ่งครึ่งโดยตัดผ่านศูนย์กลางมวลแล้ว ไม่ว่าจะแบ่งครึ่งอย่างไรก็จะได้ครึ่งทรงกลม 2 ซีกที่มีปริมาตรเท่ากันเสมอ

ส่วนหลังคาของสิ่งก่อสร้างบางชนิดเช่นโดม สถูป อิกลู ฯลฯ อาจมีการทำโครงสร้างเป็นรูปครึ่งทรงกลม

 ชื่อเรียก 
"ครึ่งทรงกลม" ในภาษาอังกฤษใช้คำว่า hemisphere ซึ่งมีที่มาจากภาษาละตินคำว่า hemisphaeriumhemisphere - Wiktionary ซึ่งยังมาจากภาษากรีกโบราณคำว่า ἡμισφαίριον (hēmisphaírion) อีกที โดยคำว่า ἡμι- (hēmi-) หมายถึง "ครึ่ง" และ σφαῖρα (sphaîra) หมายถึง "ทรงกลม"ἡμισφαίριον - Wiktionary

คำว่า hemisphere นั้นอาจหมายถึงครึ่งของทรงกลมทั่ว ๆ ไป แต่นอกจากนั้นแล้วยังมักใช้เรียกครึ่งของทรงกลมดาวโลกหรือดาวฤกษ์หรือดาวเคราะห์อื่น ๆ รวมไปถึงซีกของทรงกลมท้องฟ้าด้วย นอกจากนี้แล้วก็ยังอาจใช้เรียกซีกของสมองด้วย

อย่างไรก็ตาม ในความเป็นจริงแล้วทั้งโลกและดาวเคราะห์ต่าง ๆ ไม่ใช่ทรงกลมโดยสมบูรณ์แต่มีความแป้นเนื่องจากการหมุนรอบตัวเอง กล่าวคือเส้นผ่านศูนย์กลางในแนวนอนจะยาวกว่าแนวตั้งเล็กน้อย ดังนั้นจริง ๆ จึงต้องเรียกว่าเป็นทรงรี (ellipsoid) และครึ่งของทรงรีอาจเรียกว่า "ครึ่งทรงรี" (hemiellipsoid)hemiellipsoid - Wiktionary แต่ถึงอย่างนั้นก็ยังมีการใช้คำว่า hemisphere เรียกซีกโลกกันโดยทั่วไป

ในภาษาจีนนั้น ครึ่งทรงกลมใช้อักษรว่า  (โดยอักษร  หมายถึง "ครึ่ง" และอักษร  หมายถึง "ทรงกลม") ซึ่งอ่านแบบจีนกลางว่า "ป้านฉิว"  อ่านแบบกวางตุ้งว่า "ปุนเข่า"  อ่านแบบแต้จิ๋วว่า "ปั๊วกิ๊ว" (เพ็งอิม: buan3 giu5) นอกจากนี้คำนี้ยังใช้ในภาษาญี่ปุ่นด้วย โดยอ่านว่า "ฮังกิว" (ฮิรางานะ:) และใช้ในภาษาเกาหลี อ่านว่า "พันกู" (ฮันกึล:) และในภาษาเวียดนาม อ่านว่า "บ๊านเกิ่ว" (จื๋อโกว๊กหงือ:)半球 - 维基词典，自由的多语言词典

 ท้องฟ้า 
thumb|ภาพถ่ายครึ่งทรงกลมท้องฟ้า
ท้องฟ้าเป็นตัวอย่างของครึ่งทรงกลมที่พบได้ในชีวิตประจำวัน เมื่อเราอยู่ในที่โล่ง ๆ ไม่มีสิ่งก่อสร้างหรือภูมิประเทศบดบังเช่นกลางทะเลหรือทะเลทราย จะเห็นท้องฟ้าเป็นครึ่งทรงกลมโอบล้อมไปทั่วโดยมีตัวเราเป็นศูนย์กลาง

ในทางดาราศาสตร์มักใช้ระบบพิกัดศูนย์สูตรเพื่ออธิบายตำแหน่งของวัตถุท้องฟ้าบนครึ่งทรงกลมท้องฟ้าที่มองเห็น โดยความสูงแสดงด้วยมุมเงย และทิศทางเหนือใต้ออกตกแสดงด้วยมุมทิศ ค่ามุมเงยจะต่ำสุดเป็น 0 องศาที่ขอบฟ้า และสูงสุดที่ 90 องศาที่จุดจอมฟ้า

การถ่ายภาพครึ่งทรงกลมท้องฟ้าทั้งหมดอาจทำได้โดยใช้เลนส์ตาปลาเพื่อให้ได้ขอบเขตภาพเป็นมุมกว้าง

 คณิตศาสตร์ 
ปริมาตร  ของครึ่งทรงกลมคำนวณได้โดยVolume of Hemisphere - Formula, Definition, Examples
 
เมื่อ  คือรัศมีของครึ่งทรงกลม

ส่วนพื้นที่ผิวของครึ่งทรงกลมจะเท่ากับSurface Area of a Hemisphere - Total and Curved Surface Formula
 
อย่างไรก็ตาม หากรวมพื้นที่ส่วนรอยตัดซึ่งเป็นวงกลมไปด้วยก็จะได้เป็น
 

 ครึ่งทรงกลมที่มีความสำคัญ
 ซีกโลก อาจแบ่งออกเป็น:
 ซีกโลกตะวันออก
 ซีกโลกตะวันตก
 ซีกโลกเหนือ
 ซีกโลกใต้
 ซีกโลกพื้นดิน
 ซีกโลกพื้นน้ำ
 ซีกของทรงกลมท้องฟ้า อาจแบ่งเป็น:
 ซีกท้องฟ้าเหนือ
 ซีกท้องฟ้าใต้
 ซีกสมอง
# องค์การบริหารส่วนตำบลช้างเผือก (จังหวัดเชียงใหม่)
องค์การบริหารส่วนตำบลช้างเผือก เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่หมู่ 4 และบางส่วนของหมู่ที่ 1–3 ของตำบลช้างเผือก (เฉพาะนอกเขตเทศบาลนครเชียงใหม่และเทศบาลตำบลช้างเผือก) ในอำเภอเมืองเชียงใหม่ จังหวัดเชียงใหม่ เป็นที่ตั้งของศาลากลางจังหวัดเชียงใหม่

พื้นที่เป็นป่าเขา และพื้นที่ดอยสุเทพของเขตตำบลช้างเผือก เป็นแหล่งต้นน้ำและมีน้ำตก รวมถึงแหล่งท่องเที่ยวทางธรรมชาติ อาทิ ขุนช่างเคี่ยนเที่ยวขุนช่างเคี่ยน เรื่องน่ารู้ของยอดดอยแห่งดอกนางพญาเสือโคร่ง และเป็นที่ตั้งของศูนย์ราชการจังหวัดเชียงใหม่ ศูนย์ประชุมและแสดงสินค้านานาชาติเชียงใหม่ ศูนย์พัฒนากีฬามณฑลทหารบกที่ 33 (สนามกอล์ฟลานนา)

 ที่ตั้งและอาณาเขต 
เขตองค์การบริหารส่วนตำบลช้างเผือกมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้

 ทิศเหนือ ติดต่อกับเขตองค์การบริหารส่วนตำบลดอนแก้ว
 ทิศตะวันออก ติดต่อกับเขตเทศบาลตำบลช้างเผือก
 ทิศใต้ ติดต่อกับเขตเทศบาลเมืองสุเทพ
 ทิศตะวันตก ติดต่อกับเขตเทศบาลตำบลช้างเผือก

 ภูมิศาสตร์ 
เขตองค์การบริหารส่วนตำบลช้างเผือกตั้งอยู่ทางทิศตะวันตกของที่ตั้งศาลากลางจังหวัดเชียงใหม่ พื้นที่ทางกายภาพส่วนใหญ่เป็นที่ราบลุ่ม (เขตกองทัพบก) และเขตอุทยานแห่งชาติดอยสุเทพ-ปุย มีพื้นที่ 23 ตารางกิโลเมตรสภาพทั่วไปและข้อมูลพื้นฐานขององค์การบริหารส่วนตำบลช้างเผือก จากเว็บไซด์องค์การบริหารส่วนตำบลช้างเผือก, สืบค้นวันที่ 28 มกราคม 2562.  ลักษณะพื้นที่เป็นที่ราบติดเชิงเขาดอยสุเทพ ลาดเอียงจากทิศตะวันตกไปทิศตะวันออก มีความสูงจากระดับน้ำทะเลประมาณ 320 เมตรข้อมูลตำบลช้างเผือก อำเภอเมือง เชียงใหม่  จากเว็บไซต์ไทยตำบล ดอตคอม.

องค์การบริหารส่วนตำบลช้างเผือก มีพื้นที่ครอบคลุมบ้านขุนช่างเคี่ยน หมู่ที่ 4 ทั้งหมู่บ้าน และบางส่วนของบ้านช่างเคี่ยน หมู่ที่ 1 บ้านเจ็ดยอด หมู่ที่ 2 และบ้านข่วงสิงห์ หมู่ที่ 3 รวมจำนวนประชากร 2,283 คน ซึ่งบางส่วนอยู่ในเขตเทศบาลนครเชียงใหม่ และเทศบาลตำบลช้างเผือกตำบลช้างเผือก

 ประชากร 
องค์การบริหารส่วนตำบลช้างเผือก ตั้งอยู่ในเขตตำบลช้างเผือก (จังหวัดเชียงใหม่) ซึ่งมีประชากรจากการสำรวจเมื่อปี พ.ศ. 2561 หากนับเฉพาะเขตองค์การบริหารส่วนตำบลช้างเผือกและเทศบาลตำบลช้างเผือก จะมีประชากรทั้งหมด 11,391 คน แยกเป็นในเขตองค์การบริหารส่วนตำบลช้างเผือก 2,237 คน และเทศบาลตำบลช้างเผือก 9,154 คน รายละเอียดตามตารางมีดังนี้

 ส่วน  ชาย  หญิง  รวม องค์การบริหารส่วนตำบลช้างเผือก  1,168  1,069  2,237 เทศบาลตำบลช้างเผือก  4,358  4,796  9,154 ตำบลช้างเผือกในเขตเทศบาลนครเชียงใหม่  6,383  7,509  13,892 รวม  11,909  13,374  25,283 <small>ข้อมูล: ประชากรในองค์การบริหารส่วนตำบลช้างเผือก โดยกรมการปกครองประชากรในเทศบาลตำบลช้างเผือก โดยกรมการปกครองประชากรในเทศบาลนครเชียงใหม่ ส่วนตำบลช้างเผือก โดยกรมการปกครอง กรมการปกครอง กระทรวงมหาดไทย เดือนธันวาคม พ.ศ. 2561